  Анжелика Тихонова корреспондент Удмуртиын гурт возёс пудоез но тылобурдоез возьматонъя «Детский ринг» улосвылкуспо вожвылъяськонлы йылпумъянъёс лэсьтӥзы. Со сярысь элькунысь гурт возёсъя но сиён-юонъя министерстволэн пресс-службаез ивортӥз. Радъясьёслы тямыс улосвылъёсысь оглом 126 ужъёс вуизы. Гурт пудоенызы но тылобурдоосынызы Удмуртиысь, Башкортостанысь, Саратов, Самара, Ленинград, Иркутск улосвылъёсысь, Пермь шаерысь, Крымысь пиналъёс тодматӥзы. Нялтас вераса, Иркутск улосвылысь 41 уж лэзизы, Крымысь - сизьым. Трос постъёс #ДетскийРингУдмуртия #ГодСела хештегъёсъя мерлыко вотэсъёсы но поттазы. Пиналъёс видео лэсьтылӥзы но эссе гожъязы. Удмуртиысь Ижкарысь, Можгаысь но 17 ёросъёсысь нылпиос пыриськизы. Тужгес трос ужъёссэс Балезино ёросысь пиналъёс ыстӥзы – 12, Шаркан ёросысь укмыс ужъёс вуизы, Ижкарысь – сизьым. Вормисьёсты куать категорияосъя пусйизы: «парсъёс», «тылобурдоос», «сюро таза пудо», «валъёс», «сюро векчи пудо» но «дуно куо пӧйшуръёс». Абсолютной чемпионъёс луизы: «парсъёс» - Иркутск улосвылысь Тулун ёросысь Кирилл Хворов (9 арес); «тылобурдоос» - Якшур-Бӧдья ёросысь Алёна Городилова (12 арес); «сюро таза пудо» - Вотка ёросысь Игорь Русских (8 арес); «валъёс» - ӧз быръе; «сюро векчи пудо» - Эгра ёросысь Евгений Чирков (14 арес); «дуно куо пӧйшуръёс» - Пермь шаерысь Нытва ёросысь Полина Кудреватых (12 арес). «Лучшее эссе» номинациын вормизы: «парсъёс» - Крымысь Раздольное ёросысь Полина Михнович (17 арес) «тылобурдоос» - Якшур-Бӧдья ёросысь Григорий Мартынов (13 арес); «сюро таза пудо» - Башкортостанысь Янаул ёросысь Лилиана Мусина (12 арес) но Иркутск улосвылысь Тулун ёросысь Юлия Кучерявенко (15 арес); «валъёс» - Ленинград улосвылысь Ломоносов ёросысь Ирина Ловкачева (12 арес); «сюро векчи пудо» - Дэбес ёросысь Матвей Короткевич (12 арес); «дуно куо пӧйшуръёс» - Иркутск улосвылысь Куйтун ёросысь Виктория Макарова (11 арес). «Лучшая демонстрация животного» номинациын висъяськизы: «парсъёс» - Глаз ёросысь Илья Князев (8 арес); «тылобурдоос» - Дэри ёросысь Данил Алексеев (15 арес); «сюро таза пудо» - Шаркан ёросысь Наталья Наговицына (10 арес), Дэбес ёросысь Севастьян Поздеев (12 арес), Сьӧлта ёросысь Станислав Ворончихин (16 арес). «валъёс» - Ижкарысь Маргарита Румянцева (12 арес). «сюро векчи пудо» - Шаркан ёросысь Юлиана Гуменникова (7 арес); «дуно куо пӧйшуръёс» - Иркутск улосвылысь Куйтун ёросысь Анна Пасмитная (15 арес). Озьы ик мерлыко вотэсъёсын поттам постъёсъя вормисьёсты но шараязы. Тужгес трос куара Якшур-Бӧдьяысь Григорий Мартынов люказ (661 куара). Кыкетӥ интыын Вавож ёросысь Григорий Загуменнов (632 куара), куинетӥ – Вотка ёросысь Игорь Русских (459 куара).  Конкурсамы вань пыриськисьёсты ӟечкыласько. Ми шумпотыса возьмалом тӥледыз дорамы, Удмуртиын, Agro.pro адӟытонын. <…> Оскиськом, вормисьёсмы ас ужъёсынызы Agro.pro адӟытонын улэпкын тодматозы шуыса Ольга Абрамова, Удмуртиысь кивалтэтлэн тӧроезлэн воштӥсез - гурт возёсъя но сиён-юонъя министрAgro.pro адӟытон 24-25 инвожое «Лудорвай» музей-заповедниклэн интывылаз ортчоз. Пусъём, Удмуртиын Гуртлэн арес улсын нылпиос понна гурт возёс пудоез но тылобурдоез возьматон-вожвылъяськон нырысьсэ ортчиз. Тегъёс: Удмуртия Россия гуртвозёс вожвылъяськон пиналъёс Гуртлэнарез  